Poseidon (film)
<s>Posejdon () je američki film katastrofe režisera i koproducenta Wolfganga Petersena.</s><s>Treća je filmska adaptacija romana The Poseidon Adventure iz 1969. autora Paula Gallicoa, te labavi rimejk istoimenog filma iz 1972. režisera Ronalda Neamea.</s><s>Glavne uloge su Kurt Russell, Josh Lucas, Richard Dreyfuss, Emmy Rossum, Jacinda Barrett, Mike Vogel, Jimmy Bennett i Andre Braugher.</s><s>Producirao ga je i distribuirao Warner Bros. u saradnji sa kompanijom Virtual Studios.</s><s>Film je imao simultano izdanje u IMAX formatu.</s><s>Izašao je 12. maja 2006, te nominovan na 79. dodjeli Oscara za najbolje vizuelne efekte.</s><s>Od filma su ostvareni prihodi od približno 182 miliona dolara u svijetu, naspram budžeta od 160 miliona dolara; uz ostale troškove, kao što su promocija i distribucija, studio je bio na gubitku oko 69 miliona dolara.</s>

<s>Radnja</s>

<s>RMS Poseidon, luksuzni prekookeanski brod linijske plovidbe, pravi transatlantski prelaz.</s><s>Bivši gradonačelnik Njujorka i vatrogasac Robert Ramsey (Russel) putuje sa svojom kćerkom Jennifer (Rossum) i njenim momkom Christianom (Vogel) u Njujork, gdje se uskoro trebaju zaručiti.</s><s>Na brodu su i bivši mornarički podmorničar koji je postao profesionalni kockar, Dylan Johns (Lucas); arhitekta Richard Nelson (Dreyfuss); Maggie James (Barrett) i njen sin Conor (Bennett); slijepa putnica Elena (Maestro); i konobar Marco Valentin (Rodriguez).</s>

<s>Dok putnici uživaju u novogodišnjoj zabavi, oficiri na mostu vide ogroman talas koji pada na brod.</s><s>Da bi preživjeli talas, pokušavaju usmjeriti brod prema desnom boku kako bi prvo pramcem naišli na talas, ali on se ne okreće dovoljno brzo.</s><s>Talas je preplavio i prevrnuo brod, ubivši oficire na mostu te mnoge putnike i članove posade.</s><s>U plesnoj dvorani, teško povređeni kapetan Bradford (Braugher) pokušava uspostaviti red pa uvjerava preživjele putnike da im je pomoć na putu i pokušava ih nagovoriti da ostanu na mjestu.</s><s>Neubijeđen, Dylan vodi Conora, Maggie, Roberta, Richarda i Valentina dok se probijaju prema pramcu, gdje on vjeruje da će imati najbolje šanse za bijeg s prevrnutog broda.</s>

<s>Kako se kreću prema gore, moraju preći otvor okna lifta, u koji Valentin pada i pogiba.</s><s>Ponovno se nalaze s Jennifer, Christianom, Elenom i kockarom po imenu Lucky Larry (Dillon), koji su svi bili u dijelu noćnog kluba na brodu i koji su jedini preživjeli od svih koji su se našli u klubu.</s><s>Skupina prelazi improviziranim mostom preko predvorja, gdje Lucky Larryja zgnječi motor.</s><s>Pritisak vode u konačnici probije prozore plesne dvorane, utapajući one koji su se tu našli, uključujući i kapetana Bradforda.</s><s>Kako se voda brzo diže, skupina pobjegne kroz zračni kanal i neke balastne tankove, s tim da Elena udari glavom dok je pod vodom i zbog toga se utopi.</s>

<s>Dok brod polako tone, preživjeli se ubrzo nađu u salonu za posadu gdje otkriju da je pramčani dio poplavljen; eksplozija strojarnice ga izbaci iz vode.</s><s>Skupina ulazi u prostoriju pramčanog potisnika i sa užasom ustanovi da potisnici i dalje rade.</s><s>Dok im propeleri blokiraju put i znajući da je kontrolna soba uronjena u vodu, Robert otpliva da ugasi motor.</s><s>Otkrije da je prekidač za isključivanje pokvaren, ali umjesto toga pritisne dugme za kretanje unazad, nakon čega se utopi.</s>

<s>Dok se propeleri sada okreću u drugom smjeru, Dylan baca u njih spremnik za azot, uzrokujući eksploziju koja uništava propeler da bi ostavio otvor za bijeg.</s><s>Skupina iskače od potisnika i pliva do obližnjeg splava na napuhavanje, a dok ulaze u splav, brod počinje tonuti.</s><s>Dok se udaljavaju veslajući, talasi guraju splav dalje od tonućeg broda.</s><s>Preživjeli preko vode gledaju kako brod, prvo krmom, tone duboko u okean.</s><s>Nakon što preživjeli ispale SOS-baklju, dva helikoptera i nekoliko brodova stiže da ih spasi, prateći lokaciju signalne stanice broda GPS-om.</s>

<s>Uloge</s>

<s>Produkcija 
Produkcija filma počela je u julu 2005. godine.</s>

<s>Setovi 
Kao i sa filmom The Poseidon Adventure iz 1972. godine, koji je veći broj setova bazirao na prostorijama unutar broda RMS Queen Mary, dizajneri seta za film crpili su inspiraciju za neke od prostorija fiktivnog broda Poseidon iz prostorija broda Queen Mary 2 (uglavnom balske sale Poseidon-a, koja je modelirana prema glavnoj sobi za ručavanje RMS-a Queen Mary 2).</s>

<s>Na sceni za snimanje zvuka u studijima Warner Bros.-a u Berbanku (Kalifornija), napravljena su dva seta za svaku glavnu prostoriju: jedan s desnom stranom gore i drugi naopako.</s><s>Obrnuta balska sala napravljena je povrh velikog tanka za vodu na sceni za snimanje zvuka, tako da je se može poplaviti i isušiti u nekoliko sati.</s><s>Enterijerski i eksterijerski snimci broda kako se prevrće konstruirani su koristeći CGI.</s>

<s>Vizuelni efekti 
Primarne vizuelne efekte uradili su Industrial Light & Magic (ILM) i Moving Picture Company (MPC).</s>

<s>ILM je koristio najnapredniju verziju mental reja radi fotorealistične osvijetljenosti i renderovanja snimaka, te bio zaslužan za sve snimke eksterijera broda.</s><s>Najkomplikovani rad bio je za početnu scenu broda, gdje se kamera kreće krivuljom, prikazujući eksterijer broda; scena traje dvije i po minute, te predstavlja jedan od najkompleksnijih digitalnih modela koje je ILM ikada kreirao.</s><s>Za simulacije vode, korišten je vlasnički softver poznat kao PhysBAM, stvoren u saradnji sa Univerzitetom Stanford.</s><s>Harold „Howie” Weed bio je modelator kompjuterske grafike filma.</s>

<s>Digitalne enterijere i efekte kretanja vode kreirao je MPC.</s>

<s>Efekti pomjeranja tečnosti i gasova simulirani su preko vlasničkog softvera Flowline (studio Scanline VFX).</s><s>Drugi snimci su urađeni CIS Hollywood-om; efekti vode su simulirani koristeći RealFlow.</s>

<s>Izlazak</s>

<s>Prihodi 
Prihodi od filma bili su 181,7 miliona dolara.</s>

<s>Prihodi tokom vikenda otvaranja bili su 22.155.410 dolara, što je prosječna 6.232 dolara od 3.555 kina (drugo mjesto, poslije Nemoguće misije III).</s><s>U konačnici su prihodi iznosili 60.674.817 dolara u SAD-u i 121.000.000 dolara od stranih tržišta, čime su ukupni prihodi 181.674.817 dolara.</s>

<s>Kritički prijem 
Veb-sajt Rotten Tomatoes, agregator recenzija, za film Poseidon navodi rejting 33% na osnovu 203 kritike (prosječna ocjena je 5,00/10); koncenzus je sljedeći: „Ovaj rimejk [filma] The Poseidon Adventure donosi zasljepljujuće specijalne efekte.</s><s>Nažalost, ne čini se da je išta od budžeta preostalo za posvetiti scenariju.” Na Metacriticu, Poseidon ima rejting 50 (od 100) na osnovu 36 recenzija, što je „pomiješana ili prosječna kritika”.</s><s>Publika koju je anketirao CinemaScore dala je filmu prosječnu ocjenu „B” na A+–F skali.</s>

<s>Film je takođe nominovan za Nagradu Zlatna malina 2007. godine u kategoriji Najgori rimejk ili ripof (); izgubio je od filma Little Man.</s><s>Kako god, pohvaljen je za realističnu upotrebu CGI-ja u scenama prevrtanja, te nominovan za Oscara u kategoriji Najbolji vizuelni efekti; izgubio je od filma Pirates of the Caribbean: Dead Man's Chest.</s>

<s>Film drži Ginisov rekord za najdetaljniji model kompjuterske grafike (CG model) jednog filma.</s><s>Snimci eksterijera uključivali su 181.579 pojedinačnih objekata, s 382 kabine, 876 brodskih prozora, 73 ručnika i 681 stolicu na palubi; sve ih je stvorila kompanija za digitalne efekte Industrial Light & Magic.</s>

<s>Home media 
Poseidon je na DVD-u izašao 22. avgusta 2006. godine, i u izdanju na jednom disku i u izdanju na dva diska (duplo).</s><s>Izdanje na jednom disku sadrži dodatak ’iza scena’ () te teatarski trejler.</s><s>Izdanje na dva diska ima više stavki za pomenuta dva elementa, te takođe uključuje dokumentarce Poseidon: Upside Down: A Unique Set Design Chronicle; A Shipmate's Diary, koji pokriva iskustvo stažiste filmske škole na setu; i dokumentarac na History Channel-u u kojem je prikazano istraživanje ogromnih talasa.</s><s>Prihodi od DVD prodaje filma Poseidon na domaćem tržištu bili su 27.196.438 dolara.</s>

<s>Soundtrack</s>

<s>Soundtrack je objavljen 9. maja 2006. godine i uključuje muziku koju je komponovao Klaus Badelt, kao i pjesme koje su izveli Fergie (lik Gloria u filmu) i Federico Aubele.</s><s>Fergie – Won't Let You Fall
 Fergie – Bailamos
 Federico Aubele – Postales
 Klaus Badelt – The Poseidon
 Klaus Badelt – The Wave
 Klaus Badelt – A Map and a Plan
 Klaus Badelt – Fire Dive
 Klaus Badelt – Claustrophobia
 Klaus Badelt – Drowning
 Klaus Badelt – Don't Look Down
 Klaus Badelt – Escape</s>

<s>• Pjesma Be Without You (Moto Blanco Vocal Mix) trajanja 8:44, koju pjeva više umjetnika a autor je Mary J. Blige, nije uključena u soundtrack.</s>

<s>Izvori</s>

<s>Vanjske veze</s>

<s>Američki filmovi
Filmovi katastrofe
Filmski remakeovi</s>

